VS002392
Datum: 2000-12-27T01:00:00.000+01:00
datum_sodbe_i_stopnje: 2006-03-24T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - kršitve pravic osebnosti
skupina: poškodbe glave in možganov in njihove posledice - poškodbe zob in čeljusti in njihove posledice - poseg v druge pravice osebnosti
fischer: zelo lahki primeri
odskodnina: 1.400.000 SIT
opombe: II Ips 1032/2007. Reviziji tožeče stranke je bilo delno ugodeno tako, da je bila spremenjena odločitev nižjih sodišč o tožničini 50% soodgovornosti za škodna dogodka. Revizijsko sodišče je ocenilo, da te ni bilo.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Starejša ženska.

## Škodni dogodek

Dva pretepa kot posledici prepira med (že razvezanima) zakoncema – 27.12.2000 in 15.1.2001.

## Poškodba

V prvem škodnem dogodku - udarnina glave in vratu in udarnina na hrbtni strani prsnega koša. V drugem škodnem dogodku - udarnina glave in desne strani obraza, raztrganina spodnje ustnice in odkrhnitev dveh zob (spodnjih sekalcev).

## Telesne bolečine

600.000 SIT (za prvi dogodek 200.000 SIT, za drugi dogodek 400.000 SIT) Prvi škodni dogodek: srednje hude bolečine – 3 dni, občasne srednje hude – 7 dni, občasne lahke – 1 mesec. Drugi škodni dogodek: srednje hude bolečine – 5 dni, občasne srednje hude – 7 dni, stalne lahke bolečine – 10 dni, občasne lahke – 1 mesec.

#### Ambulantno zdravljenje

Skupaj (za oba dogodka): 2 obiska pri izbranem zdravniku, kasneje psihiatrična pomoč in zdravljenje.

#### Nevšečnosti med zdravljenjem

Prvi škodni dogodek: jemanje analgetikov, nošenje vratne opore, bolniški dopust 1 teden. Drugi škodni dogodek: jemanje analgetikov, bolniški dopust 3 tedne.

## Strah

200.000 SIT (za vsak dogodek po 100.000 SIT) Akutna stresna reakcija ob obeh dogodkih, ki je trajala obakrat po nekaj dni. Poleg primarnega je utrpela tudi sekundarni strah.

## Zmanjšanje življenjske aktivnosti

500.000 SIT (za oba dogodka) Sekundarni strah se je razvil v posttravmatsko stresno motnjo in prilagoditvene motnje, ki se kažejo kot depresija, doživljanje nočnih mor, nespečnost, tesnoba. Tožnica se zdravi pri psihiatru, jemlje pomirjevala, je razdražljiva.

## Kršitev drugih pravic osebnosti

100.000 SIT (za vsak dogodek po 50.000 SIT) Z obema dogodkoma je bilo poseženo tudi v njeno čast, okrnjena je bila pravica osebnosti

---

ZOR člen 200, 203